
Na temelju članaka 18. Zakona o proračunu („Narodne novine“ broj 144/21.) i članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21, 4/22)  Općinsko vijeće Općine Dekanovec na 9. sjednici održanoj dana 22.12.2022. godine donosi

O D L U K U 
O IZVRŠAVANJU PRORAČUNA ZA 2023. GODINU

Članak 1.
Ovom Odlukom utvrđuje se način izvršavanja Proračuna Općine Dekanovec za 2023. godinu (u daljnjem tekstu: Proračun), upravljanje prihodima i primicima, rashodima i izdacima te prava i obveze proračunskih korisnika.

Članak 2.
U izvršavanju Proračuna primjenjuju se odredbe Zakona o proračunu („Narodne novine“ broj 144/21.).
Članak 3.
Prihodi i primici raspoređuju se i iskazuju u proračunu prema izvorima iz kojih potječu. 
Rashodi i izdaci proračuna moraju biti raspoređeni u proračunu prema proračunskim klasifikacijama, te uravnoteženi s prihodima i primicima.

Članak 4.
Proračun se sastoji od općeg i posebnog dijela.
Opći dio proračuna čini Račun prihoda i rashoda i Račun financiranja.
Posebni dio sastoji se od plana rashoda i izdataka proračunskih korisnika raspoređenih u tekuće i razvojne programe za proračunsku godinu.

Članak 5.
Prihodi i primici Proračuna raspoređuju se i iskazuju u Proračunu prema izvorima iz kojih potječu.
Rashodi i izdaci Proračuna moraju biti raspoređeni u Proračunu prema proračunskim  klasifikacijama, te uravnoteženi s prihodima i primicima.

Članak 6.
Za donošenje zaključka i rješenja kojima se odobravaju isplate po aktivnostima Proračuna, ovlašten je načelnik Općine Dekanovec.

Članak 7.
Naredbodavac za izvršenje općinskog Proračuna u cjelini je općinski načelnik Općine Dekanovec.

Članak 8.
Načelnik raspolaže novčanim sredstvima na računu proračuna, upravlja nekretninama, pokretninama i imovinskim pravima u vlasništvu Općine Dekanovec, te odlučuje o stjecanju i otuđenju pokretnina i nekretnina u vlasništvu Općine Dekanovec, sukladno odredbama Statuta Općine Dekanovec.

Članak 9.
Postupak nabave roba i usluga, te ustupanje radova odvija se u skladu sa Zakonom o javnoj nabavi i Planom nabave kojeg će temeljem Proračuna donijeti općinski načelnik. 

Članak 10.
Postupak zaduživanja na teret općinskog Proračuna obavlja se sukladno odredbama Zakona o proračunu i Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ broj 67/22), a koje na teret Proračuna u skladu sa propisima odobrava Općinsko vijeće Općine Dekanovec, te Vlada Republike Hrvatske na prijedlog načelnika.
Ugovor o zaduživanju zaključuje općinski načelnik Općine Dekanovec.

Članak 11.
Sredstva za potrebe udruga građana, dobrovoljnih vatrogasnih društava, sporta, kulture, socijalne skrbi i ostale slične namjene isplaćivati će se na temelju rezultata javnog poziva za financiranje programa i projekata udruga.
Sredstva iz prethodnog stavka ovog članka dostavljaju se na njihove račune mjesečno, tromjesečno, polugodišnje ili godišnje, ovisno o potrebama, odnosno prema dinamici pritjecanja sredstva u proračun.
Sredstva za isplatu stipendije i sufinanciranje cijene dječjih vrtića isplaćuju se mjesečno na račun korisnika ili davatelja usluga.

Članak 12.
Korisnici Proračuna Općine Dekanovec dužni su, prije korištenja sredstava u 2023. godini, dostaviti pisano izvješće o namjenskom trošenju sredstava po ugovorenim programima/projektima za 2022. godinu do kraja tekuće godine.

Članak 13.
Proračun se izvršava od 01. siječnja do 31. prosinca 2023. godine.

Članak 14.
Ova Odluka  stupa na snagu osmog dana od dana objave  u „Službenom glasniku Međimurske županije“.

OPĆINSKO VIJEĆE OPĆINE DEKANOVEC


KLASA: 024-01/22-01/05
URBROJ: 2109-20-02-22-9
Dekanovec, 22.12.2022
      Predsjednica Općinskog vijeća
							                             
						                Melani Baumgartner
























Obrazloženje:

Člankom 18. Zakona o proračunu (Narodne novine, broj 144/21) propisano je da se uz Proračun za narednu godinu donosi Odluka o izvršavanju Proračuna jedinice lokalne i područne (regionalne) samouprave. Člankom 31. Statuta Općine Dekanovec, propisano je da načelnik utvrđuje Prijedlog odluke o izvršavanju Proračuna, dok  Općinsko Vijeće donosi Odluku o izvršavanju Proračuna. Proračun Općine Dekanovec za 2023. godinu i projekcije za 2024. i 2025. godinu sastavljen je prema odredbama Zakona o proračunu (NN144/21), te Pravilnika o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20) i sastoji se od Općeg i Posebnog dijela. Odlukom predložena rješenja omogućit će redovito izvršavanje prava i korisnika Proračuna u okviru sredstava planiranih za izvršenje njihovih programa rada, odnosno u okviru financijskih mogućnosti Proračuna općine za 2023. godinu.

Slijedom navedenog, predlaže se Općinskom vijeću Općine Dekanovec usvajanje Odluke o izvršavanju Proračuna Općine Dekanovec za 2023. godinu. 

